**RODINNÉ PRÍDAVKY** (Metodický návod na zabezpečenie aplikácie ustanovenia § 18 ods. 2 zákona č. 281/22 Z. z. o prídavku na dieťa a o príspevku na dieťa v znení zákona č. 658/2002 Z. z.)

Povinná školská dochádzka trvá 10 rokov, najdlhšie do konca školského roku, v ktorom žiak dovŕši 16 rokov veku.

Pod zanedbávaním povinnej školskej dochádzky na účely zastavenia prídavku na dieťa rodičovi sa rozumie stav, keď dieťa má neospravedlnenú neúčasť na vyučovaní v kalendárnom mesiaci viac ako 15 vyučovacích hodín.

**Postup školy**

- škola oznámi zanedbávanie povinnej školskej dochádzky dieťaťa obci, v ktorej má rodič trvalý pobyt najneskoršie do troch pracovných dní po skončení kalendárneho mesiaca, kópiu tohto oznámenia zašle škola okresnému úradu, odboru sociálnych vecí podľa miesta trvalého pobytu rodiča

- oznámenie školy obsahuje aj informáciu o úkonoch a opatreniach, ktoré škola vykonala vo veci neospravedlnenej neprítomnosti žiaka na vyučovaní a k zamedzeniu tohto negatívneho stavu v ďalšom období

- škola po zastavení výplaty prídavku na dieťa rodičovi (malo by to prísť oznámené) mesačne vyhodnocuje dochádzku dieťaťa do školy a spolupracuje s obcou a okresným úradom

- rodičovi sa obnoví výplata prídavku na dieťa najskôr po troch mesiacoch - o čom je škola oboznámená

- ak bol žiak neospravedlnene neprítomný 4 vyučovacie hodiny, oznámi túto skutočnosť riaditeľ školy preukázateľným spôsobom zákonnému zástupcovi žiaka a pozve ho na pohovor, z ktorého sa vyhotoví zápisnica, triedny učiteľ udelí žiakovi napomenutie

- ak sa situácia opakuje, opäť oznámi túto skutočnosť riaditeľ školy preukázateľným spôsobom zákonnému zástupcovi žiaka a pozve ho na pohovor, z ktorého sa vyhotoví zápisnica, riaditeľ udelí žiakovi pokarhanie (za viac ako 4 hodiny)

- za viac ako dva dni neospravedlnenej absencie sa žiakovi zníži známka zo správania